MT
8.9.2023
Il-Ġurnal Uffiċjali tal-Unjoni Ewropea
L 222/209
— għal unitajiet ivvalutati f’formazzjoni(jiet) fissa/i jew predefinita/i li għandhom 20 fus jew aktar, l-aderenza kkalkolata tar-rota/tal-linja ferrovjarja għall-kundizzjoni tat-tagħbija “tagħbija minima” hija permessa li tkun ogħla minn 0,15, iżda ma għandhiex tkun ogħla minn 0,17.
Nota:
għall-kundizzjoni tat-tagħbija “tagħbija normali”, ma hemm l-ebda eċċezzjoni; japplika l-valur ta’ limitu ta’ 0,15.
Dan in-numru minimu ta fusien jista’ jitnaqqas għal 16-il fus jekk it-test meħtieġ fil-punt 4.2.4.6.2 relatat mal-effiċjenza tas-sistema WSP jitwettaq għall-kundizzjoni tat-tagħbija “tagħbija minima”, u jipprovdi riżultat pożittiv.
Fil-medda tal-veloċità ta’ > 250 km/h u ta’ < = 350 km/h, it-tliet valuri limitu ta’ hawn fuq għandhom jonqsu b’mod lineari sabiex jitnaqqsu b’0,05 f’350 km/h.
(2)
Ir-rekwiżit ta’ hawn fuq għandu japplika wkoll għal kmand dirett tal-brejk deskritt fil-punt 4.2.4.4.3.
(3)
Id-disinn ta’ unità ma għandux jassumi aderenza tar-rota/tal-linja ferrovjarja ogħla minn 0,12 meta tiġi kkalkolata l-prestazzjoni tal-brejk tal-ipparkjar.
(4)
Dawn il-limiti tal-aderenza tar-roti mal-linji ferrovjarji għandhom jiġu vverifikati permezz ta’ kalkolu bl-iżgħar dijametru tar-rota, u bit-tliet kundizzjonijiet tat-tagħbija ikkunsidrati fil-punt 4.2.4.5.2.
Il-valuri kollha tal-aderenza għandhom jitqarrbu għal żewġ ċifri wara l-punt deċimali.”;
(50)
il-punt 4.2.4.6.2 huwa sostitwit b’dan li ġej: “4.2.4.6.2.
Sistema ta’ protezzjoni kontra ż-żliq tar-roti (WSP) (1)
Sistema ta’ protezzjoni kontra ż-żliq tar-roti (WSP) hija sistema mfassla sabiex tagħmel l-aħjar użu milladerenza disponibbli permezz ta’ tnaqqis ikkontrollat u restawr tal-forza tal-brejk sabiex jiġi evitat li s-settijiet tar-roti jillokkjaw u jiżżerżqu b’mod mhux ikkontrollat, u b’hekk tiġi mminimizzata l-estensjoni tad-distanzi tal-waqfien u l-ħsara possibbli fir-roti.
Rekwiżiti dwar il-preżenza u l-użu ta’ sistema WSP fuq l-unità: (2)
L-unitajiet iddisinjati għall-veloċità massima tas-servizz ta’ aktar minn 150 km/h għandhom ikunu mgħammra b’sistema ta’ protezzjoni kontra ż-żliq tar-roti.
(3)
L-unitajiet mgħammra bi brejkijiet fuq wiċċ ir-rota bi prestazzjoni tal-brejk li tassumi fil-medda talveloċità ta’ > 30 km/h aderenza kkalkolata tar-rota/tal-linja ferrovjarja ta’ aktar minn 0,12 għandhom ikunu mgħammra b’sistema ta’ protezzjoni kontra ż-żliq tar-rota.
L-unitajiet mhux mgħammra bi brejkijiet fuq wiċċ ir-rota bi prestazzjoni tal-brejk li tassumi fil-medda tal-veloċità ta’ > 30 km/h aderenza kkalkolata tar-rota/tal-linja ferrovjarja ta’ aktar minn 0,11 għandhom ikunu mgħammra b’sistema ta’ protezzjoni kontra ż-żliq tar-rota.
(4)
Ir-rekwiżit fuq is-sistema ta’ protezzjoni kontra ż-żliq tar-roti ta’ hawn fuq għandu japplika għaż-żewġ modalitajiet tal-brejk: brejk ta’ emerġenza u brejk tas-servizz.
Għandu japplika wkoll għas-sistema tal-ibbrejkjar dinamiku, li hija parti mill-brejk ta’ servizz, u tista’ tkun parti mill-brejk ta’ emerġenza (ara l-punt 4.2.4.7).
Rekwiżiti dwar il-prestazzjoni tas-sistema WSP: (5)
Għal unitajiet mgħammra b’sistema dinamika ta’ bbrejkjar, sistema WSP (jekk preżenti skont il-punt ta’ hawn fuq) għandha tikkontrolla l-forza dinamika tal-brejk; meta din is-sistema WSP ma tkunx disponibbli, il-forza dinamika tal-brejk għandha tiġi inibita, jew limitata sabiex ma twassalx għal domanda ta’ aderenza tar-rota/tal-linja ferrovjarja ogħla minn 0,15.
(6)
Is-sistema ta’ protezzjoni kontra ż-żliq tar-roti għandha tkun iddisinjata skont l-ispeċifikazzjoni msemmija fl-Appendiċi J-1, l-indiċi [15]; il-proċedura ta’ valutazzjoni tal-konformità hija speċifikata filpunt 6.1.3.2.
(7)
Rekwiżiti dwar il-prestazzjoni fil-livell ta’ unità: Jekk unità tkun mgħammra b’WSP, għandu jsir test sabiex tiġi vverifikata l-effiċjenza tas-sistema WSP (estensjoni massima tad-distanza tal-waqfien meta mqabbla mad-distanza tal-waqfien fuq linja ferrovjarja xotta) meta tiġi integrata fl-unità; il-proċedura ta’ valutazzjoni tal-konformità hija speċifikata fil-punt 6.2.3.10.
Il-komponenti rilevanti tas-sistema ta’ protezzjoni kontra ż-żliq tar-roti għandhom jiġu kkunsidrati fl-analiżi tas-sikurezza tal-funzjoni tal-brejk ta’ emerġenza meħtieġa fil-punt 4.2.4.2.2.